Velencei Bizottság: kokik és sallerek tucatjai - ténytár.blog
Népszavazásból rétestésztát - avagy hogyan lehet...
Manyup - most már biztos: hülyére vett ország...
A Velencei Bizottság 2012. március 16-án hozta nyilvánosságra jelentését Magyarországról. A testülete számos tekintetben fogalmazott meg konkrét bírálatot a magyar szabályozásokkal kapcsolatban, és fejezte ki komoly aggodalmát az igazságszolgáltatás függetlensége kapcsán. A bizottság szerint a magyar bírósági reform lényeges elemei nem csupán az európai normáknak mondanak ellent, de a tisztességes eljáráshoz való jog érvényesülése szempontjából is problematikusak.
A mostani jelentés tartalma és hangvétele az eddigi gyakorlattól nagymértékben eltér. Ugyanis eddig sokkal általánosabban és kvázi engedékenyebben vizsgálta a törvényeket. Jelzésértékű ez a kormány számára: jobban tenné, ha ezúttal komolyabban venné a kritikát. A kokik és sallerek tucatjait ezennel mi kaptuk.
Most úgy tűnik, hogy kabinet sok fontos kérdésben hajlandó a változtatásra, bár még mindig van olyan téma, amelyben jottányit sem mozdul a kormányzati álláspont.
A Velencei Bizottság nyolc magyar törvényt vizsgált meg jogi szempontból. Ebből hármat maga a magyar kormány küldött felülvizsgálatra: a bírói függetlenséggel a vallásszabadsággal és a választással kapcsolatos törvényeket. A testület emellett öt másik törvényt vizsgált meg az információs szabadság, az alkotmánybíróság, az ügyészség függetlensége, a nemzetiségek és a családvédelem témakörében.
A bizottság jelentéséből kiderül, hogy a legtöbb kifogást éppen azokkal a jogszabályokkal kapcsolatban fogalmazták meg, amiket a kormány küldött felülvizsgálatra. Kérdéses, hogy a kabinet ismét házhoz ment a pofonért, vagy inkább egy újabb bravúrnak/sikernek/győzelemnek lehetünk tanúi? Úgy is értelmezhetjük a történteket, hogy proaktívan mentek elébe az eseményeknek, ezzel is kifejezvén elszántságukat az Európai Unió és a jogállamiság mellett.
Liberális-e az egyházügyi törvény?
A bizottság szerint az egyházügyi törvény összességében a vallásszabadság liberális és nagyvonalú keretét alkotja meg, ám néhány pontja problematikus, és nem tesz eleget a nemzetközi elvárásoknak. A szakvélemény három területen fogalmazza meg aggodalmát: úgy vélik, a törvény túlzó és önkényes kritériumokat támaszt az egyházként való elismeréshez.
Egyben megállapították, hogy a törvény nyomán több száz, korábban egyházként működő vallási közösség veszítette el egyházi státusát, ami „aligha áll összhangban a nemzetközi normákkal". Azt is szóvá teszik, hogy a magyar törvény bizonyos mértékig diszkriminatív elbánásban részesíti az el nem ismert vallási közösségeket. A jelentés üdvözlendőnek tartja a kormány azon ígéretét, hogy módosításokat eszközölnek a törvényben. Ezt mi is nagy bizakodással várjuk.
Jusztícia rab vagy vak?
A Velencei Bizottság szerint ha változatlanul maradnak a magyar bírósági reform lényeges elemei, nem csupán az európai normáknak mondanak ellent, hanem a tisztességes eljáráshoz való jog érvényesülése szempontjából is problematikusak. Világos beszéd. Nem vádolható azzal, hogy bonyolult vagy érthetetlen lenne, pedig ezekkel a tünetekkel gyakorta találkozunk különböző uniós testületek kritikai észrevételei kapcsán.
A szakvélemény 16 olyan fontosabb pontot emelt ki, amelyek esetében indokoltnak tartja a jogszabály-módosítást. Ezek közül különösen érdekes a bírák korai nyugdíjazására vonatkozó szabály, aminek káros következményeit mi is bemutattuk annak idején. A Bizottság emellett problémásnak látja, hogy számos rendelkezést sarkalatos törvényi szinten szabályoznak, hogy az Országos Bírói Hivatal (OBH) elnökének nagyon kiterjedt a jogköre, és azt nem korlátozza az Országos Bírói Tanács (OBT) vétójoga, illetve nincs alávetve bírói ellenőrzésnek.
A főbb kifogások mellett, a bírói tevékenység felső korhatárát illetően a Bizottság arra szólítja fel a magyar hatóságokat, hogy kevésbé sietősen, fokozatosabban oldják meg a felső korhatár csökkentését:
„Miközben lehet jó oka annak, hogy rögzített nyugalomba vonulási életkort írjanak elő a bíráknak, kizárva a kivételek lehetőségét, a jelenlegi magyarországi helyzetben legalábbis ajánlott, hogy az átmeneti időszakot hosszabbítsák meg, a jelenlegi bírák jogos érdekeinek védelmében."
Az eddigi, a bírálatokat elbagatellizáló állásponttal szemben most úgy tűnik, hogy a kormány hajlandó a bírósági reform mélyreható módosítására. A Velencei Bizottság honlapján megjelent dokumentum legalábbis a vállalt törvénymódosításokat tartalmazza. Ezek alapján, a kormány komoly engedményeket hajlandó tenni, és feladja makacsul védett eddigi álláspontját.
Ami a szabadságharcból megmaradt
Az viszont érdekes, hogy az egyházügyi törvény kapcsán - amit szintén kifogásolt a jelentés - még mindig kötik az ebet a karóhoz: „Tárgyi tévedéseket és logikai ellentmondásokat is tartalmaz a Velencei Bizottság jelentéstervezete az egyházügyi törvényről” – mondta Lukács Tamás, az Országgyűlés vallásügyi bizottságának KDNP-s elnöke. Szerinte a bizottság azt sem tudja alátámasztani, hogy a jogszabály diszkriminatívan hatna az el nem ismert felekezetekre. Emellett hozzátette, hogy nincs tudomása arról, hogy a kormány módosításokat tervezne.
Ha ennek megváltoztatására nincs is kormányzati hajlandóság, reméljük a vállalt módosításokat elvégzik. Különben kapjuk az újabb kokikat.
https://tenytar.blog.hu/api/trackback/id/tr54328139
Trackback: Kötelező hinnem? 2012.03.23. 16:26:26
Trackback: Az első hópihe a lavinához? 2012.03.21. 18:49:59
Barclays Capital mai közleménye alapján hazánknak szüksége van a megállapodásra az IMF-fel és az EU-val, mert különben „a középtávú finanszírozási program esetleg nem lesz teljesíthető”. Király Júlia, a Magyar Nemzeti Bank alelnöke hasonló vé...
Trackback: Kezdeni valamit a cigányokkal 2012.03.21. 15:59:11
Mert az nem állapot, hogy itt van egy lassan milliós, folyamatosan szaporodó problémahalmaz, és nem hogy nem aknázzuk ki azokat a lehetőségeket, amik bennük rejlenek, de még ráadásul a pofátlan szaporodásuk szülte problémát sem oldjuk meg....
Trackback: Vallásreform és az új egyház-finanszírozás 2012.03.21. 15:27:40
Trackback: Megszűnik a Heti Válasz 2012.03.21. 15:15:39
A Heti Válasz című bizniszújság felkerült a megszüntetendő öt legkétesebb újság listájára. Az indoklások közt szerepel, hogy nem történelmi újság, nincs 100 éves és nincs 25.000 főt elérő dolgozói létszáma sem. Ezt a számot egyébként még az olvasóik sz...
Trackback: Az új egyházi törvényt támogatják az ateisták 2012.03.21. 15:15:03
Trackback: Ilyenek vagyunk? Tényleg? 2012.03.21. 09:39:31
morgás joga mindenkit megillet · http://morgasjoga.blog.hu/ 2012.03.21. 09:40:23
hányszor fognak még minket visszaküldeni az alapvonalra? az új módosítások euro-komformak lesznek?
vajon hány értelmezése van Montesquieu tanainak?
VT Man 2012.03.21. 15:09:11
A bírósági törvény problémái egyértelműnek látszanak.
Ugyanakkor mi is a baj az egyházügyi törvénnyel? Csak nem az, hogy a Szcientológus álegyház kimaradt? Meg a sok kamuegyház (akik csak a pénzért csináltak fiktív egyházat).
tarackos 2012.03.21. 15:14:34
Azért lassan minden esetben igazolódik a vád, a befolyásolás széndéka. Így van ez a médiatanács estében, jegybanknál, most az igazságügy, de a vallás is uez. Viktor tényleg 40 évre tervez és ehhez 100 ezrek tapsolnak. Persze a benzin nekik sem olcsóbb és tripla bóvlira is lehet lapot húzni...
TetraB 2012.03.21. 15:29:06
az egyház tv-nek el kéne férnie egy söralátéten:
- a továbbikban nincs korlát, de nincs állami támogatás sem. minden hinni akaró keresse meg a lóvét az egyházára.
Trompf · http://trompf.blog.hu 2012.03.21. 15:29:28
@tarackos: Hagyjál már ezzel a baromsággal.
Nézz már szét a neten!
Az index címlapon is kizárólag Orbánfóbiás cikkek tucatjait találhatod.
40 év bebetonozás:
2014 választás. Én elmegyek, és remélem lesz Orbánnak alternatívája. Ha ebbe bármilyen módon benne lesznek az országot elkúró szocik vagy Gyurcsány akkor Fideszre ixelek.
Szóval menj el te is, ne hadoválj 40 évről.
A jegybank: Simort az MSZP ültette be éppenhogy 4 új tag beültzetésével. Az újak beültetését legfeljebb kiegyensúlyozásnak nevezném (hisz pont annyit ültettek oda, mint a szocik).
Igazságügy: Itt valóban szűkíteni kell a jogköreit a OBH elnökének, és OBT kontrollal megerősíteni őket.
Vallás: Boldog-boldogtalan vallást alapított, hogy ellopja a pénzedet. Támogatások, alapítványok, magániskolák elszámolása, 1% stb, ...
Benzin: Az összes környező országban ennyi az ára. Ez a piacon az ára. Nem úgy mint az MSZP idején, amikoris nálunk volt a legdrágább.
IGe · http://vilagnezet.blog.hu/ 2012.03.21. 15:30:31
Csak annyi, hogy azt a néhány egyházat, ami megmaradt, azoktól nem vonta meg az egyházi státuszt és nem rakta őket a civil szervezetekkel egyenlővé. Egyébként hallelluja és frankó lenne.
Gyűrött Papír 2012.03.21. 15:41:11
@VT Man: Az, hogy ez alapján Jézus ma nem alapíthatna egyházat, a református egyház szintén nem létezhetne.
bircaman maxval · http://hurramilliomosleszek.co.nr 2012.03.21. 15:44:53
A kamuegyházak száma pár tucat volt. Viszont az új törvény valós, létező egyházaktól is megvonta az egyházi státuszt.
bircaman maxval · http://hurramilliomosleszek.co.nr 2012.03.21. 15:45:59
Különbséget kell tenni az egyházalapítás és az egyház jogi elismerése között. A kettő nem ugyanaz.
flort 2012.03.21. 15:55:52
Mindenesetre a a kívánatosnál (0) sokkal többször jelenik meg a szövegekben a "nemzetközileg nem elfogadható" kitétel, pedig ha valaki a klubhoz akar tartozni, be kell tartani a szabályokat.
bebe tv 2012.03.21. 15:58:51
@Trompf: Ha ebbe bármilyen módon benne lesznek az országot elkúró szocik vagy Gyurcsány akkor Fideszre ixelek.
Úgy látszik te nem ebben az országban élsz és bérből és fizetésből élsz.A két rossz közül még a szocik lennének a kisebbik rossz.Hallottál már szélső balos félkatonai szervezetről? Mert a másik fertályon rendre ilyesmiről szólnak a hírek. Sajnos az áfonyaszedők pártja még nem alakult meg, akire szavazhatnál.
Simorral az a baja az Orbánnak, hogy az egyfelől nem hagyja eltapsolni az MNB devizatartalékait. Másfelől pedig kibökte magának mint offsore lovagot, hogy etetni tudja vele a népet. Ha már itt tartunk, akkor miért nem a Szélest, Csányit vagy a Baldauf Lázár triót szúrta ki? Na?
Vallás: egyiket sem kéne támogatni az államnak. A rk.egyház pl. évente 70-75 milliárd Ft állami támogatást kaszál. Ez az összeg kiadná a faragások felét. Az USA-ban a hívek adományaiból élnek az egyházak. A németeknél pedig nyilatkozik minden adózó, hogy hívő avagy sem és ennek alapján vonja le az adóhivatal az egyházadót és utalja a megfelelő egyháznak. Nálunk pedig az állami támogatáson felül minden egyes procedúráért fizetsz a plébános úrnak + még egyházadót is szednek, amiről semmi nyilvántartás és elszámolás nincs.Itt miért nem ugat a 0,01 %-os KDMP?
Egyébként már a 90-es évek közepén rengeteg NRW tartományban élő adófizető lépett ki a katolikus egyházból, mivel a levont adó és az egyház szolgáltatása ( keresztelés-konfirmáció-bérmálás-esketés-eltemetés ) között óriási az eltérés.
Miközben a jelzett időpontban egy egész életet végig dolgozott szakmunkás kb. 2000-2200 márka nyugdíjat kapott amiből adott esetben lakbért, rezsit kellett a megélhetésén kívül fizetnie, addig a koblenzi püspök akinek se kutyája se macskája nem volt, az idő tájt 18.000 márkával ment nyugdíjba.
Hertelendi 2012.03.21. 16:04:50
@Trompf: A médiatanácsot kifelejtetted...
vajdasagi 2012.03.21. 16:12:32
@VT Man: Az a baj, hogy a többiek is jórészt csak a pénzért csinálják. Mindjárt meg lenne oldva a dolog, ha egyik egyházat sem támogatnánk az adóforintjainkból.
hakos2 2012.03.21. 16:15:21
@Gyűrött Papír: A Jézus egyházának 300 év kemény küzdelem kellett, hogy államilag elismert egyház legyen. A református egyház is várt vagy 150 évet, hogy államilag elismerjék. Ehhez képest a most alapítandó egyházaknak egész könnyű dolguk van és lesz.
hakos2 2012.03.21. 16:17:31
@bebe tv: "a szocik lennének a kisebbik rossz." -na innentől váltál komolytalanná.
TrueY · http://qltura.blog.hu 2012.03.21. 16:21:59
@bebe tv: "Ha ebbe bármilyen módon benne lesznek az országot elkúró szocik vagy Gyurcsány akkor Fideszre ixelek."
Fletó bevallotta, hogy mit csinált. Ork bán egy komolyan vehető mondatot sem tud kiadni. Ez most jobb???
Hertelendi 2012.03.21. 16:23:10
@hakos2: Pedig csak az igazat mondta Bebe! Még akkor is ha ez neked nem tetszik.
potyus 2012.03.21. 16:28:08
@Trompf: Benzin árról írod, ennyi az ára az összes környező országban. Igaz, sőt Olaszországban még drágább. De a minimálbér kezdődik 700 eurónál, és tart egészen 1200 euróig. Mecsoda különbség, te fő okos meg jól értesült.
odamondom 2012.03.21. 16:39:59
A szoci kormány alatt volt, hogy a benzinár piaci emelkedésekor egy bizonyos határ felett az állam visszafaragott a jövedéki adóból. Azért hogy az elkerülhetetlen emelés mérséklődjön, a hatás ne gyűrűzzön be az egész gazdaságba.
Most kedves fideszpárti barátaim, ilyen törekvésnek nyoma sincs!
Hertelendi 2012.03.21. 16:41:45
@odamondom: Dehogynincs! Az ÁFA 25-ről 27% lett!
debreceni.blog 2012.03.21. 17:05:37
„…hogy Brüsszel és az USA nem hagyhatja veszni a partit mert a populizmus sikerén felbuzdulva holnap már utcára viszi a többi, helyi Orbán a válságban könnyen utcára vihető, EU-ellenességre bármikor rávehető elégedetlenek hadát. És akkor borul a bili.”
blr 2012.03.21. 17:09:29
"az Országgyűlés vallásügyi bizottságának KDNP-s elnöke"
Csak engem zavar, hogy a vallásügyi bizottság elnöke egy (pontosabban "a") vallási alapon szerveződött párt tagja? Vagy szimplán ez a normális?
("Bocsánat, Pelikán elvtárs! Ez az ítélet.")
komplikato 2012.03.21. 19:13:55
"Vallás: Boldog-boldogtalan vallást alapított, hogy ellopja a pénzedet. Támogatások, alapítványok, magániskolák elszámolása, 1% stb, ..."
Az első kőrben bejutott egyházak kapták az összes pénz 98.2%-át, ennyit a megélhetési egyház problémáról. külön cinikus ez a vélemény, mikor pont a Katolikusok kaptak még ezen felül pár milliárdocskát, hogy elkölthetik mindenféle adminisztráció nélkül. Miközben sok bejutott (vagy nem bejutott!9 egyház százszor többet tesz szociális tevékenységekben és/vagy iskoláztatásban. az is röhej, hogy pér tényleg megélhetési egyház bejutott az első vagy második kőrben, míg mások akik nem azok, nem. Az is vicces, hogy pl. a Kopt egyház bejutott, míg pár buddhista vagy keresztény egyház nem, holott azoknak sokkal több híve van. Ugyen ez igaz a Zen egyházakra is, a kína Chan bejutott (a legkisebb), a Kvanum Zen ami a legnagyobb meg nem ...
komplikato 2012.03.21. 19:16:44
Azért a 16 pont elég súlyos, kapásból van benne vagy 4-5 pont amivel szénné lehet zsarolni a bírót, hogy úgy ítélkezzen és döntsön, ahogy a felső vezetés szeretné. Aki szerint ez nem gáz az vagy hülye vagy direkt szereti a diktatúrákat.